
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 74
din 27 martie 2014
privind aprobarea închirierii unor terenuri în vederea
amenajării unor terase sezoniere

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5987/14.03.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare ;
Având în vedere cererile unor societăţi comerciale sau întreprinderi individuale de a închiria terenuri în vederea amenajării de terase sezoniere de alimentaţie publică;

Având în vedere că în urma închirierii acestor terenuri nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

Având în vedere că prin închirierea terenurilor în vederea amenajării de terase sezoniere de alimentaţie publică se aduc venituri suplimentare la bugetul local;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 5986/14.03.2014, prin care se propune aprobarea închirierii terenurilor în vederea amenajării de terase sezoniere de alimentaţie publică, îndeplinindu-se prevederile legale în acest sens, terenurile făcând parte din domeniul public al municipiului;
Având în vedere amendamentele formulate de consilierii locali în plenul şedinţei;
Având în vedere avizele favorabile ale tuturor comisiilor pe domenii de specialitate;

În temeiul  art. 36 (2) lit. „c” , (5) lit. „a” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:

Art. 1. (1) Se aprobă închirierea directă în scopul amenajării de terase sezoniere de alimentaţie publică, a terenurilor situate în faţa unităţilor de alimentaţie publică deţinute de către societăţi comerciale sau intreprinderi individuale, având suprafeţele conform planurilor -  anexele nr. 1 – 27 la prezenta hotărâre - , după cum urmează:

   1.  S.C. GEO TRANS  S.R.L.                 
                 - Piaţa Cetăţii nr.12                          -  45 mp.

   2.  S.C. NICOLBURG S.R.L.                                  - Piaţa Cetăţii nr.3                            -    8 mp.

   3.  S.C. NICOLBURG S.R.L.
                             - Piaţa Cetăţii nr.13                          -  20 mp.

   4.  S.C. RESTAURO M. S.R.L.                               - Piaţa Cetăţii nr.3
                     -  57 mp.

   5.  S.C. PROVERITAS S.R.L.                                 - Piaţa Cetăţii nr.8
                            -  35 mp.

   6.  S.C. CYRO TIP S.R.L.

                - Piaţa Cetăţii + Bastionului
        -  60 mp. 

   7.  S.C. INTER ETNICA S.R.L.                              - str. Bastionului nr.4-6                    -  33 mp. 

   8.  S.C. HEDGEHOG S.R.L.                                   - str. Bastionului nr.11
                     -  16 mp. 

   9.  S.C. CALISIMA S.R.L.                                      - Stradela Cetăţii nr.1                       -    6 mp.

 10.  S.C. COM ADRANDI S.R.L.
                - str. Turnului nr.1A                        -  12 mp.

 11.  I.I.   SZASZ  ATILLA                                         - str. M. Viteazu nr.10                    -  51 mp.   

 12.  S.C. FIESTA S.R.L.               
                - str. M. Viteazu nr.10                     -  20 mp.

 13.  S.C. BOITOR S.R.L.             
                             - str. M. Viteazu nr.97A                  -  47 mp.

 14.  S.C. TOFIRA S.R.L. 
                                          - str. Plopilor nr.4

         -  30 mp.

 15.  S.C. CRIMOL S.R.L.

                - Piaţa Hermann Oberth nr.42           -146 mp.

 16.  S.C. SIG TOURISM S.R.L.
                             - str. Libertăţii nr.44

         -  20 mp.

 17.  S.C. LICĂ STEAUA MORII S.R.L.                  - str. O.Goga nr.12B                          -  70 mp.

 18.  I. I.  GUTT  ROZALIA

                - str. H.Teculescu nr.3                       -  10 mp.  

 19.  I. I.  PUSZTAI ODON  

                - Piaţa Cetăţii nr.13                           -  10 mp.

 20.  S.C. VEGAS BISTRO S.R.L.                             - str. Plopilor nr.2                              -  40 mp.

 21.  S.C. ARTSTYLE SRL                                        - str. Cositorarilor nr.10                     -  15 mp.

 22.  I.I. CĂTANĂ  MARIA                                       - str. Plopilor nr.4
                              -  10 mp.   

 23. S.C. GASTHAUS TOUR SRL                            - Piaţa Hermann Oberth nr.38           -  61,6 mp.

 24. S.C. MEDIEVAL  TOUR S.R.L.                        - str. Şcolii nr. 4-6                              -  25 mp.
 25. S.C. GEO TRANS S.R.L.                                   - Piaţa Hermann Oberth nr.15            -  38 mp.

 26. S.C COM ADRANDI S.R.L.                              - str. 1 Decembrie 1918 nr. 5              -  15 mp.

 27. S.C. CENTRAL PARK HOTEL 

                     SIGHISOARA S.R.L.                           - Piaţa Hermann Oberth nr.25             -  10 mp.         

(2) Terasa sezonieră prevăzută la punctul 19 al aliniatului precedent se repoziţionează prin grija Arhitectului şef.
(3) Închirierea terenurilor pentru amenajarea teraselor sezoniere de alimentaţie publică se poate face în perioada cuprinsă între 01.04.2014 - 31.10.2014, conform solicitării fiecărei societăţi comerciale  sau intreprinderi individuale.

(4) Închirierea fiecărui teren pentru amenajarea teraselor sezoniere de alimentaţie publică se va face numai dacă fiecare societate comercială sau intreprindere individuală, menţionată mai sus, nu are debite restante faţă de Municipiul Sighişoara, la data încheierii contractului. 
Art. 2. Chiria va fi de 6,00 lei/mp./lună stabilită conform art. 3 lit. d) din anexa nr. 8 la Hotărârea Consiliului Local nr. 181/28.11.2013 şi va fi indexată semestrial cu indicele de inflaţie.
Art. 3. Societăţile comerciale sau intreprinderile individuale care nu ridică terasele amenajate, la expirarea termenului din contractul de închiriere, vor achita în continuare chiria/taxa stabilită, indexată cu indicele de inflaţie semestrial, pe toată durata menţinerii amenajărilor.
Art. 4.  (1)Pe perioada efectuării de lucrări pe terenul închiriat, chiriaşul este obligat să retragă/să restrângă activitatea, după caz şi să elibereze terenul pe care este amenajată terasa sezonieră, astfel încât să poată fi efectuate lucrările respective. 
(2) În situaţia prevăzută la aliniatul precedent, contractul de închiriere va fi modificat prin act adiţional.
Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului, Direcţia economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.
Art. 6. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighişoara.org.ro.
PREŞEDINTE DE ŞEDINŢĂ,

  

     Fintoc Marieta Maria      
  Contrasemnează/Avizat pentru legalitate

           SECRETAR,



           Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  5 ex. Direcţia Administrarea Patrimoniului;
  1 ex. Arhitectul Şef.
13 ex. 
I.R./G.V.
